Hukumat avvalroq mamlakat aholisini kasallikka chalinishning oldini olish maqsadida turli tadbir va ziyofatlar o‘tkazmaslikka chaqirgandi. Foto: Kiyoshi Ota/Bloomberg Yaponiya bosh vaziri Yosixide Suga 14 dekabr kuni sakkiz kishi ishtirokidagi ziyofatda qatnashganligi uchun xalqdan uzr so‘radi. "Ishtirokchilar orasida yetarlicha masofa saqlangan bo‘lsa-da, bu voqea aholi orasida tushunmovchiliklarga sabab bo‘lgani uchun chuqur taassufdaman", - dedi Suga koronavirus pandemiyasi sharoitida shunday tadbirlarga o‘rin bormi degan savolga javoban. Kyodo agentligining yozishicha, hukumat avvalroq mamlakat aholisini kasallikka chalinishning oldini olish maqsadida turli tadbir va ziyofatlar o‘tkazmaslikka chaqirgandi. Yaponiyada koronavirus tarqalishi bilan bog‘liq vaziyat noyabr boshlarida yomonlasha boshladi. Kasallik yuqtirganlar soni 185,4 mingdan oshdi, 2,4 mingdan ortiq kishi vafot etgan.